Senate Aging Committee on Aging Workforce Challenges
By Richard EisenbergMoney & Work EditorDecember 7, 2017 Spierman Arnold stabiel na opehart-operasie | Netwerk24
30 Maart 2018 19:57
Die Amerikaanse akteur en oudpolitikus Arnold Schwarzenegger het volgens berigte ’n nood opehartoperasie ondergaan.
SkyNews berig dié 70-jarige akteur was by die hospitaal ingeboek vir ’n kleiner hartverwante operasie, maar nadat daar komplikasies ontstaan het, moes hy Donderdag die opehartoperasie ondergaan.
Arnold Schwarzenegger is baie aktief op Twitter en het in Desember dié foto van homself getwiet.Foto: Twitter
Die operasie is by die Cedars-Sinai-hospitaal in Kalifornië gedoen.
Intussen berig FoxNews dat Schwarzenegger se toestand stabiel is.
Dokters was op bystand om die opehartoperasie te doen, indien komplikasies sou intree met die kleiner operasie.
Hy het ook in 1997 ’n ander hartoperasie ondergaan om ’n hoofaarklep te vervang.
Daar word berig dat hy in daardie stadium gesê het sy hartprobleme is aangebore en dat dit niks te doene het met die moontlike gebruik van steroïde nie.
Schwarzenegger twiet gereeld en moedig onder meer mense aan om fiks en gesond te leef.